b'\n_START_ARTICLE_\nYokosuka MXY-7\n_START_SECTION_\nCaracter\xc3\xadstiques\n_START_PARAGRAPH_\nEs tractava d\'una petita bomba volant tripulada, transportada per un bombarder Mitsubishi G4M "Betty", un Yokosuka P1Y Ginga "Frances" (Tipus 22) o pel nou Nakajima G8N Renzan "Rita" fins a la rodalia del seu objectiu. Despr\xc3\xa9s de ser alliberat del bombarder, el pilot havia de planejar per, despr\xc3\xa9s de seleccionar un blanc, encendre els motors coet i picar contra l\'objectiu._NEWLINE_L\'aproximaci\xc3\xb3 final era imparable, especialment per als Tipus 11, a causa de l\'enorme velocitat assolida, arribant en una ocasi\xc3\xb3 a travessar el vaixell de costat a costat i esclatant fora. Versions posteriors van ser dissenyades per ser llan\xc3\xa7ades des de bases costaneres i cavernes, i fins i tot des de submarins equipats amb catapultes, encara que cap Ohka va ser emprat d\'aquesta manera.\n_START_SECTION_\nDiferents opinions\n_START_PARAGRAPH_\nHi ha perspectives diferents sobre el Ohka i els seus pilots al Jap\xc3\xb3 comparades amb altres pa\xc3\xafsos. Els pilots, membres de la Jinrai butai (Cos del D\xc3\xa9u del Tro), s\xc3\xb3n honrats actualment al Parc Ohka de la ciutat de Kashima, en monuments a la ciutat de Kanoya, i Kamakura (al Kencho-ji) i en el Santuari Yasukuni, a T\xc3\xb2quio. Yoshinori Kobayashi, un dels m\xc3\xa9s famosos mangakas del Jap\xc3\xb3, mostra els kamikaze com a exemple dels valors que s\'han perdut en el Jap\xc3\xb3 modern.'